Eskom voeg fase 4-beurtkrag byArgieffoto Suid-Afrikaners kan dalk binnekort fase 4-beurtkrag beleef nadat Eskom Vrydag bevestig het dat die fases gewysig word. Die huidige beurtkragfases maak voorsiening vir 1 000 MW om op die kragnetwerk bespaar te word tydens fase 1; 2 000 MW tydens fase 2; en fase 3 wanneer 4 000 MW bespaar word. Eskom het egter selde vroeër aan sy gebruikers bekend gemaak dat fase 3 eintlik twee vlakke het, naamlik 3a (3 000 MW) en 3b (4 000 MW). “Ons beplan dus om tydens ŉ fase 3-beurtkrag 3 000 MW te bespaar en dan tydens fase 4-beurtkrag word 4 000 MW bespaar,” het ŉ woordvoerder van Eskom aan Fin24 gesê. “Die presiese datum [wanneer fase 4 beurtkrag ingestel sal word] is nog nie bevestig nie. Maar dit sal binnekort wees.” Die nuwe fases is dus: – Fase 1: 1 000 MW – Fase 2: 2 000 MW – Fase 3: 3 000 MW – Fase 4: 4 000 MW Alhoewel dit dalk mag klink of Eskom beurtkrag na ŉ nuwe vlak toe neem met fase 4, is die skuif egter daarop gemik om meer opsies beskikbaar te stel sodat die maatskappy meer doeltreffend met sy aandeelhouers kan kommunikeer. Lynne Brown, minister van openbare ondernemings, het Woensdag in die parlement gesê sy het Eskom versoek om beter te kommunikeer met sy aandeelhouers en dat hulle vennootskappe met verskeie mediamaatskappye gevorm het om die proses te verbeter. Bron: Matthew le Cordeur, Fin24